हैदराबाद: रायल चैलेंजर्स बेंगलूर के निराश कप्तान विराट कोहली ने कहा कि उनकी टीम सनराइजर्स हैदराबाद के खिलाफ ‘करो या मरो’ का आईपीएल मैच हारने की हकदार थी क्योंकि उनके खिलाडिय़ों ने वह जज्बा नहीं दिखाया जो इस तरह के करीबी मैच जीतने के लिए जरूरी होता है। कोहली ने मैच के बाद पुरस्कार वितरण समारोह के दौरान कहा, ‘‘हमने अच्छा प्रदर्शन नहीं किया और उम्मीद के मुताबिक नहीं खेले। हम यह मैच हारने के हकदार थे। हमने पर्याप्त जज्बा नहीं दिखाया।’’